LV
8.8.2022.
Eiropas Savienības Oficiālais Vēstnesis
C 303/23
Prasījumi Apelācijas sūdzības iesniedzēju prasījumi Tiesai ir šādi: — atcelt pārsūdzēto spriedumu, ciktāl ar to ir noraidīta atcelšanas prasība; — atcelt Komisijas Lēmumu C(2017) 1742 final (2017. gada 17. marts) par LESD 101. panta, EEZ līguma 53. panta un Eiropas Kopienas un Šveices Konfederācijas Nolīguma par gaisa transportu 8. panta piemērošanu (Lieta COMP/39258 – Kravu aviopārvadājumi) (turpmāk tekstā – “lēmums”), ciktāl tas attiecas uz apelācijas sūdzības iesniedzējām.
Pakārtoti – atcelt lēmumu daļā un samazināt apelācijas sūdzības iesniedzējām piemēroto naudas sodu līdz apmēram, kādu Tiesa uzskata par atbilstošu; — pakārtoti – ja Tiesa uzskata, ka tā nevar taisīt galīgo nolēmumu, nodot lietu atpakaļ izskatīšanai Vispārējā tiesā; un — piespriest Komisijai atlīdzināt tiesāšanās izdevumus, kas radušies tiesvedībā Tiesā un Vispārējā tiesā.
Pamati un galvenie argumenti Apelācijas sūdzības pamatošanai tās iesniedzējas izvirza šādus pamatus.
Pirmais apelācijas sūdzības pamats ir saistīts ar acīmredzamām tiesību kļūdām, nosakot pirmā pamata apmierināšanas juridiskās sekas.
Tā vietā, lai atceltu lēmumu pilnībā, Vispārējā tiesa to atcēla tikai daļēji, neizvērtējot, vai pārkāpuma elementi, kuru izdarīšanā apelācijas sūdzības iesniedzējas netika atzītas par vainīgām, ir nodalāmi, neraugoties uz to, ka judikatūrā ir skaidra norāde, ka šī ir atbilstošā pārbaude.
Otrais apelācijas sūdzības pamats ir saistīts ar acīmredzamām tiesību kļūdām, noraidot sesto pamatu par tiesībām uz aizstāvību saistībā ar to, ka Komisija nebija norādījusi pamatojumu tam, kādēļ tā neizskatīja sūdzības pret citām aviosabiedrībām un pakalpojumu sniedzēju.
Turklāt Vispārējā tiesa esot sagrozījusi pierādījumu būtību, izvērtējot 2005. gada 22. jūlija epastu, neņemdama vērā, ka galvenie elementi, ko izmantojusi Vispārējā tiesa, ir aviosabiedrību darbības, par kurām Komisija atteicās izvirzīt apsūdzības pēc iebildumu paziņojuma saņemšanas.
Trešais apelācijas sūdzības pamats ir saistīts ar acīmredzamām tiesību kļūdām, noraidot ceturtā pamata trešo daļu (pirmo pusi) saistībā ar Komisijas kompetenci izdarīt noteiktus konstatējumus.
Ceturtais apelācijas sūdzības pamats ir saistīts ar acīmredzamām tiesību kļūdām, noraidot ceturtā pamata trešo daļu (otro pusi) saistībā ar lēmuma neviennozīmīgumu attiecībā uz pārkāpuma apmēra ģeogrāfisko tvērumu.
Apelācijas sūdzība, ko 2022. gada 9. jūnijā British Airways plc iesniedza par Vispārējās tiesas (ceturtā palāta paplašinātā sastāvā) 2022. gada 30. marta spriedumu lietā T-341/17, British Airways plc/Komisija (Lieta C-378/22 P) (2022/C 303/30) Tiesvedības valoda – angļu Lietas dalībnieki Apelācijas sūdzības iesniedzēja: British Airways plc (pārstāvji: A. Lyle-Smythe un R. O'Donoghue, advocaten, T. Sebastian, Barrister) Otra lietas dalībniece: Eiropas Komisija
Prasījumi Apelācijas sūdzības iesniedzējas prasījumi Tiesai ir šādi: — atcelt pārsūdzēto spriedumu pilnībā vai, pakārtoti, to atcelt, ciktāl ar to noraidīts apelācijas sūdzības iesniedzējas ceturtais pamats un septītā pamata otrā daļa;